armvectores/hy_wikipedia_2023 huggingface dataset:
(9274) Ամիլովել

(9274) Ամիլովել (անգլ.՝ Amylovell), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 16-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 2,633884 ա. մ., առավելագույնը մոտենում է 2,2196 ա. մ. հեռավորության վրա և հեռանում 3,0482 ա. մ.։ Արեգակի շուրջ մեկ ամբողջական պտույտ է կատարում 1561,33 երկրային օրվա ընթացքում, իր ուղեծրով շարժվելով միջինում 0,230573 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9274) Ամիլովել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարութ Սասունյան

Հարություն Մանուգ Սասունյան (ավելի հայտնի որպես Հարութ Սասունյան, սեպտեմբերի 26, 1950(1950-09-26), Հալեպ), ամերիկահայ գրող, հասարակական ակտիվիստ, «Կալիֆոռնիա Կուրիեր» (անգլ.՝ The California Courier) թերթի գլխավոր խմբագիր և հրատարակիչ։


== Կրթություն ==
Ստացել է միջազգային հարաբերությունների մագիստրոսի աստիճան Կոլումբիայի համալսարանում և գործարար կառավարման մագիստրոսի աստիճան Պեպերդայնի համալսարանում։


== Աշխատանքային գործունեությունը ==
1978-1982 թթ. աշխատել է «Procter and Gamble» ընկերության Ժնևի ներկայացուցչությունում որպես միջազգային մարքեթինգի գործադիր պատասխանատու։
10 տարի հանդիսացել է ՄԱԿ Ժնևի գրասենյակում հասարակական պատվիրակ մարդու իրավունքների հարցերով։
1983 թ. Գլենդելում հիմնել և ցայսօր հրատարակում է «Կալիֆորնիա կուրիեր» հայկական անգլալեզու թերթը, որը հայտնի է Սասունյանի շաբաթական հեղինակային սյունակով։
1989 թ. հիմնադրել և ղեկավարում է Միացյալ հայկական հիմնադրամը, որը Հայաստանում իրականացրել է 650 միլիոն ԱՄՆ դոլարի ծրագրեր։
1997-2008 թթ. հանդիսացել է «Լինսի» հիմնադրամի փոխնախագահ և վերահսկել է Հայաստանում ենթակառուցվածքների բարելավման ծրագրի իրականացումը՝ 240 միլիոն ԱՄՆ դոլար արժողությամբ և դպրոցաշինության ծրագրերի իրականացումը՝ 60 միլիոն ԱՄՆ դոլար արժողությամբ։


== Հասարակական գործունեությունը ==
Իրականացնում է լոբբինգ հօգուտ ԱՄՆ կողմից Հայոց Մեծ ցեղասպանության ճանաչման, մասնավորապես, դիմել է ԱՄՆ նախկին պետական քարտուղարներ Մադլեն Օլբրայթին և Ուիլյամ Կոենին՝ կոչ անելով նրանց ետ վերցնել իրենց ստորագրությունը չընդդիմանալ Կոնգրեսի կողմից համապատասխան բանաձևի ընդունմանը։
Ունեցել է առանցքային դեր 1985 թ. ՄԱԿ կողմից Հայոց Մեծ ցեղասպանության ճանաչման գործում։


== Աշխատությունները ==
Նրա վերջին գիրքը՝ «Հայոց ցեղասպանություն. խոսում է աշխարհը։ 1915-2005, փաստաթղթեր և հռչակագրեր» (The Armenian Genocide։ The World Speaks Out, 1915-2005, Documents & Declarations) հրատարակվել է 2005 թ. ապրիլին։ Այն թարգմանվել է ֆրանսերեն, իսպաներեն, ռուսերեն, հայերեն, արաբերեն և թուրքերեն։


== Պարգևներ ==
Անանիա Շիրակացու մեդալ
«Հայրենիքին մատուցած ծառայությունների համար» 1-ին աստիճանի մեդալ (2008)
Հայաստանի ժուռնալիստների միության «Ոսկե գրիչ» մրցանակ, 2016


== Ծանոթագրություններ ==
Բիա

Անվան այլ կիրառումների համար տե՛ս՝ Բիա (այլ կիրառումներ)Բիա, գետ Ալթայում, Ռուսաստանի Ալթայի երկրամասում, Օբի աջ օժանդակը։ Արտահոսում է Տելեցկոյել ճից, միանալով Կատունին՝ սկիզբ է տալիս Օբ գետին։  Երկարություը 301 կմ է, նավարկելի է գետաբերանից 225 կմ։ Բիայի ափին է գտնվում Բիյսկ քաղաքը։
Անվանումը (ռուսերեն՝ Би́я) առաջացել է բիյ բառից, որն ալթայերեն նշանակում է «պատկառելի, նշանավոր, մեծ»։


== Աղբյուրներ ==
Անդիկ (Լոբանի վտակ)

Անվան այլ կիրառումների համար տե՛ս՝ Անդիկ (այլ կիրառումներ)Անդիկ (ռուս.՝ Андык), գետ Ռուսաստանում, հոսում է Բելոխոլունիցկի շրջանում և Կիրովի մարզում։ Գետաբերանը տեղակայված է Լոբան գետի ձախ ափին՝ 143 կմ հեռավորության վրա։ Գետի երկարությունը 23 կմ է, ավազանի տարածքը 70,6 կմ2։
Գետի ակունքը գտնվում է հյուսիս-արևելք Տումանի գյուղի մոտ և 13 կմ հարավ-արևելք Բոգորոդսկի գյուղի մոտ։ Գետը հոսում է հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100039733
Հիդրոլոգիական ուսումնասիրությունների կոդը - 111103973
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրեսանա

Պրեսանա  (իտալերեն՝ Pressana), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 2433 մարդ։ Խտությունը կազմում է 143 մարդ/կմ²։ Տարածքը գրավում է 17,72 կմ²։ Փոստային ինդեքս՝37040։ Հեռախոսային կոդ՝ 0442։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Մճկանց

Մճկանց, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լա Վեսպիեռ Ֆրիարդել

Լա Վեսպիեռ Ֆրիարդել (ֆր.՝ La Vespière-Friardel), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 1238 մարդ, բնակչության խտությունը` 68.63 մարդ/կմ²։ Բնակավայրը զբաղեցնում է 18.04 կմ² տարածք։
Բնակավայրը ստեղծվել է 2016 թվականի հունվարին` Լա Վեսպիեռ և Ֆրիարդել համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ծինոսոփել

Ծինոսոփել (վրաց.՝ წინსოფელი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 540 մետր բարձրության վրա։ Շրջկենտրոն Ճիաթուրայից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 350 մարդ։


== Ծանոթագրություններ ==
Պատերազմի միջազգային իրավական կարգավորում

Պատերազմի միջազգային իրավական կարգավորում, պատերազմը ոչ խրախուսվում և ոչ էլ արգելվում է միջազգային մարդասիրական իրավունքի կողմից։ Պատերազմի հարցում մարդասիրական իրավունքը հենվում է միջազգային իրավունքի ՄԱԿ-ի Կանոնադրության դրույթների վրա։ ՄԱԿ-ի Կանոնադրությունը, սակայն, արգելում է պատերզամը։ ՄԱԿ-ի անդամ պետությունները պարտավոր են բոլոր դեպքերում տարաձայնությունները լուծել խաղաղ ճանապարհով։ Այն պետությունը, որն իր նպատակներին հասնելու համար փորձում է ուժ գործադրել այլ պետության նկատմամբ, ոտնահարում է միջազգային իրավունքը և ագրեսիա կատարում, անգամ արդարացված լինելու դեպքում։ Միջազգային մարդասիրական իրավունքը սկսում է գործել, երբ զինված ընդհարումը սկսվել է, անկախ սկսվելու պատճառներից։


== Միջազգային մարդասիրական իրավունքի ճյուղերն ու տեսակները զինված ընդհարումների վերաբերյալ ==
Միջազգային մարդասիրական իրավունքը բաժանվում է 2 ճյուղի՝

«Ժնևի իրավունք»-նպատակն է պաշտպանել քաղաքացիական բնակչությանը
«Հաագայի իրավունք»-սահմանում է զինված ընդհարման մեջ գտնվող կողմերի իրավունքները և պարտականությունները ռազմական գործողությունների ընթացքում և սահմանափակում հակառակորդին վնաս պատճառելու հնարավոր միջոցներըՎերը նշված միջազգային պայմանագրերը ընդունվել են 1977 թվականին, համապատասխանաբար Ժնևում և Հաագայում։
Միջազգային մարդասիրական իրավունքը ճանաչում է զինված ընդհանրումների 2 տեսակ՝

Միջազգային բնույթի ընդհանրումներ
Ոչ միջազգային բնույթի ընդհանրումներ


=== Միջազգային բնույթի ընդհանրումներ ===
Միջազգային բնույթի ընդհանրումն առնվազն 2 պետությունների զինված ուժերի միջև բախումն է։ Միջազգային բնույթի զինված ընդհանրում է նաև ազգային-ազատագրական պատերազմը։


=== Ոչ միջազգային բնույթի ընդհանրումներ ===
Ոչ միջազգային բնույթի ընդհանրումը որևէ պետության տարածքում վերջինիս կանոնավոր զինված ուժերի և կազմակերպված զինված խմբի կամ կազմակերպված զինված խմբերի միջև բախումն է։


== Պատերազմելու մեթոդների և միջոցների սահմանափակումը ==
Համաձայն Ժնևի 1977 թվականի միջազգային պայմանագրի պատերազմելու արգելված միջոցներից է ուխտադրժությունը, դա այն է, երբ որևԷ երկիր կամ զինված խումբ հարձակվում են սպիտակ դրոշ պարզած կամ ձևացնում են, թե շարքից դուրս են եկել՝ օգնության շտապող հակառակորդին ոչնչացնելու նպատակով, անընդունելի են նաև քողարկումը, կեղծ ռազմական գործողությունները կամ ապատեղեկատվությունը, որոնց նպատակն է մոլորության մեջ գցել հակառակորդին, այս ամենը անընդունելի են բայց ոչ արգելված։


== Աղբյուրներ ==
«Հասարակագիտություն» 11 դաս.
Պալատական հրապարակ (Սանկտ Պետերբուրգ)

Պալատային հրապարակ (ռուս.՝ Дворцовая площадь, 1918-ից մինչև 1944 թվականը՝ Ուրիցկու հրապարակ), Սանկտ-Պետերբուրգի գլխավոր հրապարակը, ճարտարապետական անսամբլ, որը ստեղծվել է XVIII երկրորդ կեսին-XIX դարի առաջին կեսին։
Հրապարակը կազմում են դաշնային նշանակության պատմության և մշակույթի հուշարձանները՝ Ձմեռային պալատը, Գվարդիական կորպուսի շտաբի շենքը, Գլխավոր շտաբի շենքը Հաղթական կամարի հետ, Ալեքսանդրի սյունը։ Նրա չափերը կազմում են շուրջ 5,4 հեկտար (համեմատության համար՝ Մոսկվայի Կարմիր հրապարակը ունի 2,3 հա մակերես)։ Գոյություն ունի նաև սխալ գնահատական՝ 8 հեկտար։ Սանկտ Պետերբուրգի պատմական  կառուցապատման կենտրոնի կազմում հրապարակը ընդգրկվել է Համաշխարհային ժառանգության ցանկում և համարվում է հետիոտնային գոտի։


== Անվան պատմություն ==
Սկզբնական Ծովակալի մարգագետին անվանումը (ներառում էր նաև ներկայիս Ալեքսանդրովսկի այգու տարածքը) հայտնի է 1736 թվականից։ Անվանումը գոյություն է ունեցել մինչև 1772 թվականը։
1918 թվականի հոկտեմբերին հրապարակը վերանվանվեց դառնալով Ուրիցկու հրապարակ (ի պատիվ Մոիսեյ Ուրիցկիի,  Ձմեռային պալատի 1917 թվականի գրոհի կազմակերպիչներից մեկի, Պետրոգրադի ԱԿ նախագահի, սպանված 1918 թվականի օգոստոսի 30-ին Գլխավոր շտաբի մուտքի մոտ)։ 1944 թվականի  հունվարի 13-ին որոշում է ընդունվում վերադարձնել 20 պատմական տարածքներ, այդ թվում՝ Սանկտ պետերբուրգի Պալատական հրապարակը։


== Ծանոթագրություններ ==
Սվետլայա (Չյորնայայի վտակ)

Անվան այլ կիրառումների համար տե՛ս՝ Սվետլայա (այլ կիրառումներ)Սվետլայա (ռուս.՝ Светлая), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Չյորնայա գետի ձախ ափին՝ 9,2 կմ հեռավորության վրա։ Գետի երկարությունը 14 կմ է։
Գետի ակունքը գտնվում է Ուրալի լեռներում 18 կմ հարավ-արևելք Կոբրա գյուղում, Նագորսկ քաղաքից 38 կմ հյուսիս-արևելք։ Գետը հոսում է անմարդաբնակ անտառի հյուսիս-արևելյան մասում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030993
Հիդրոլոգիական ուսումնասիրությունների կոդը - 111103099
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տետյուշիի շրջան (Թաթարստան)

Տետյուշիի շրջան (ռուս.՝ Тетюшский район, թաթ.՝ Тәтеш районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Տետյուշի։


== Աշխարհագրություն ==
Շրջանի տարածքի մակերեսը կազմում է 1632 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24794 մարդ։ Բնակչության խտությունը կազմում էր 15,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Անթայ

Անթայ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից 7-8 կմ արևելք՝ Սղերդ տանող ճանապարհի հարավային կողմում։
Գյուղը տարածվում էր սարահարթի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հրային սալամանդր

Հրային սալամանդր, բծավոր սալամանդր, անձրային մողես կամ սովորական սալամանդր (լատ.՝ Salamandra salamandra), պոչավոր երկկենցաղների կարգի իսկական սալամանդրերի ընտանիքին պատկանող կենդանատեսակ։
Համարվում է Եվրոպայում տարածված ամենահայտնի սալամանդրի տեսակը և ընտանիքի ամենախոշոր ներկայացուցիչը։
Հրային սալամանդրի տեսակն առաջին անգամ նկարագրվել է 1758 թվականին շվեդ գիտնական և բնագետ Կառլ Լիննեյի կողմից։ Մաշկում թունավոր գեղձերի առկայության շնորհիվ արտաքին միջավայրի թշնամիները բավականին քիչ են։


== Տարածվածություն ==
Տարածված է Եվրոպայի միջին և հարավային մասերում, ինչպես նաև Հյուսիսային Աֆրիկայում, Փոքր Ասիայում, ինչպես նաև Մերձավոր Արևելքում։
Բնակվում է ծովի մակարդակից մինչև 2000 մետր բարձրության վրա։ Հանդիպում է անտառներում, առվակների, գետերի ափերի տերևների տակ և փչակներում։
Հրային սալամանդրերի տարածման արևմտյան սահմանը համարվում է Պորտուգալիայի տարածքը, ինչպես նաև Իսպանիայի և Ֆրանսիայի հյուսիս-արևելքը։ Հյուսիսային սահմանը հասնում է մինչև Գերմանիայի և Լեհաստանի հյուսիսը։ Արևելյան եզրերը հանդիսանում են Բուլղարիայի, Ռումինիայի, Ուկրաինայի և Իրանի տարածքները։
Կա ապացույց, որ սակավ քանակությամբ հրային սալամանդրերը բնակվում են նաև Թուրքիայի տարածքում։ Ապրում է նաև Հունաստանի, Հունգարիայի, Իտալիայի, Ալբանիայի, Անդորայի, Ավստրիայի, Շվեյցարիայի, Բելգիայի, Բոսնիա և Հերցեգովինայի, Խորվաթիայի, Սլովակիայի, Չեխիայի, Լյուքսեմբուրգի, Մակեդոնիայի, Սերբիայի և Չեռնոգորիայի տարածքներում։
Որոշակի մեկուսացված պոպուլյացիաներ բնակվում են նաև Բրիտանական կղզիներում։


== Նկարագրություն ==
Մարմնի և պոչի ընդհանուր երկարությունը կազմում է 25-28 սմ։ Պոչը բավականին երկար է և կազմում է գրեթե ընդհանուր երկարության կեսը՝ 12-13 սմ։
Վերջույթները կարճ են, սակայն բավականին հզոր։ Առջևի վերջույթներն ունեն 4 մատ, իսկ հետին վերջույթների մատերը՝ մեկով ավելի։
Մարմնի գունավորումը վառ սև է՝ փայլուն երանգով։ Փորի և մեջքի վրա կան դեղին լավ տեսանելի բծեր։


== Կենսակերպ ==
Վարում է ցերեկային կենսակերպ։ Հրային սալամանդրը հիմնականում խուսափում է բաց և չոր տեղերից։ Առավել ակտիվ է անձրևային օրերին և դա է պատճառը, որ այս պոչավորներին հաճախ անվանում են նաև անձրևային մողես։
Նորմայից ցածր ջերմաստիճանին բավականին լավ է դիմանում և անշարժանում է -2-4 °C ջերմաստիճանային պայմաններում։


== Բազմացում և զարգացում ==
Բեղմնավորումը ներքին է։ Սովորական սալամանդրայի բեղմնավորումը կատարվում է ինչպես ջրում, այնպես էլ ցամաքում և դա էական նշանակություն չունի։
Ջրոլորտում էգը կոյանոցով վերցնում է ջրի մեջ արուի դրած սպերմատոֆորները։ Ցամաքում բեղմնավորվելիս արուն փաթաթվում է էգին և սեռական բջիջները՝ սպերմատոֆորներն ընկնում են վերջինիս կոյանոցի մեջ։ Զուգավորումը կարող է տևել մեկ ամիս և ավելի, նույնիսկ ամիսներ։
Ծնում է 2-ից մինչև 70 թրթուր։ Կյանքի տևողությունը կազմում է մինչև 18 տարի։


== Ծանոթագրություններ ==
(9531) Ժան-Լյուկ

(9531) Ժան-Լյուկ (անգլ.՝ Jean-Luc), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,234168 ա. մ., առավելագույնը մոտենում է 1,8171 ա. մ. հեռավորության վրա և հեռանում 2,6513 ա. մ.։ Արեգակի շուրջ մեկ ամբողջական պտույտ է կատարում 1219,75 երկրային օրվա ընթացքում, իր ուղեծրով շարժվելով միջինում 0,295141 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9531) Ժան-Լյուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարտ (մարզադաշտ, Սարանսկ)

«Ստարտ» մարզադաշտ (ռուս.՝ Стадион «Старт»), բազմաֆունկցիոնալ մարզադաշտ Մորդովիայի մայրաքաղաք Սարանսկում։ Կառուցվել է 2004 թվականին։ «Սվետոտեխնիկա» մարզադաշտը քանդելուց հետո «Ստարտը» դարձել է «Մորդովիա» ֆուտբոլային ակումբի տնային մարզադաշտը։ Գտնվում է քաղաքի կենտրոնում, Պոսոպ երկաթուղային կայարանի հարևանությամբ։ Մարզադաշտի տրիբունաների տարողությունը 11613 տեղ է։


== Նկարագրություն ==
Մարզադաշտի տարածքում են գտնվում՝

4 ֆուտբոլային դաշտ (2 արհեստական և 2 բնական ծածկով)
վոլեյբոլի, բասկետբոլի խաղահրապարակներ
թեթևաթլետիկայի մարզարան, որն ունի 8 վազքուղի, երկշերտ թարթան ծածկաշերտով, ինչպես նաև երկարությամբ և բարձրության վրա ցատկերի հատվածներ, նիզակի, սկավառակի, գնդի նետման մրցման վայրեր
4 թենիսահրապարակ, մարզասրահՄարզադաշտի մոտ կա լողափով լճակ, լողափի վոլեյբոլի համար երկու խաղահրապարակ։
Ակտիվ բնակչության համար հասանելի են անվավոր չմուշկներ, նավակներ, կատամարաններ, չմուշկներ, դահուկներ։ Ձմռանը համալիրի տարածքը վերածվում է սահադաշտի, ամռանը` «բացօթյա» լողափի։
Տոն օրերին «Ստարտ» մարզադաշտը հանդիսավոր միջոցառումների և թատերական ներկայացումների անցկացման վայր է։ 2007 թվականի հուլիսին այն դարձել է ուգրո-ֆիննական ժողովուրդների «Шумбрат, Финно-Угрия!» միջազգային փառատոնի անցկացման վայր։ 2011 թվականի սեպտեմբերի 8-11-ը մարզադաշտում տեղի է ունեցել «Ռուսաստան-սպորտային տերություն» միջազգային համաժողովը։


== Հասցե ==
430005, Մորդովիա, Սարանսկ, Մոսկովյան փողոց 12։


== Պատկերասրահ ==


== Ծանոթագրություններ ==


== Արտաքին հղումներ ==
Պաշտոնական կայք
Стадион «Старт» на официальном сайте ФК «Мордовия» Archived 2013-10-05 at the Wayback Machine.
Սնուկերն ամառային Պարալիմպիկ խաղերում (1960)

Սնուկերի մրցաշարը 1960 թվականի ամառային Պարալիմպիկ խաղերում, որտեղ խաղարկվեցին 4 մեդալ։


== Արդյունք ==


== Արտաքին հղումներ ==
Արդյունք։ Միջազգային Պարալիմպիկ Կոմիտե
Ջակոմո Լոզի

Ջակոմո Լոզի (իտալերեն՝ Giacomo Losi, սեպտեմբերի 10, 1935(1935-09-10), Սոնչինո, Կրեմոնա, Լոմբարդիա, Իտալիայի թագավորություն), իտալացի նախկին ֆուտբոլիստ, ով հանդես է եկել իտալական Ռոմայում և Իտալիայի ազգային հավաքականում։
Ջակոմոն ծնունդով Հռոմից չէր, սակայն 15 մրցաշրջան Ռոմայում անցկացնելուց հետո, նրան տրվեց "Core de Roma" (Ռոմայի սիրտ) մականունը։ Նա Ռոմայի կազմում ացկացրել է 450 հանդիպում, որը ռեկորդային եղավ, Ջակոմոյի ռեկորդը անհաղթահարելի մնաց 38 տարի, մինչև 2007 թվականի հունվարի 31-ը, երբ Ֆրանչեսկո Տոտտին անցկացրեց իր 451-րդ հանդիպումը։


== Կարիերա ==
Լոզին իր ֆուտբոլային կարիերան սկսել է հարազատ քաղաքի համանուն թիմում՝ Սոնչինոյում։ 1951 թվականին տեղափոխվել է Կրեմոնեզե, այնուհետև 1955 թ.-ին մայրաքաղաքային Ռոմա, որտեղ իր առաջին հանդիպումը անցկացրեց նույն թվականի մարտի 20-ին ընդդեմ Միլանի Ինտերի։
Նա ստացավ իր "Core de Roma" մականունը, այն բանից հետո, երբ 1961 թվականի հունվարի 8-ին Սամպդորիայի հետ հանդիպման ժամանակ Լոզին վնասվածք ստացավ, հաշիվն էր 2։ 2, իսկ Ռոման արդեն սպառել էր փոփոխություն կատարելու բոլոր 3 հնարավորությունները, Ջակոմոն ոչ միայն մինչև վերջ մնաց խաղադաշտում, այլ նաև անկյունայինից կատարած փոխանցումից հետո գլխով դարձավ գոլի հեղինակ հաղթանակ պարգևելով հռոմեացիներին։
Ջակոմո Լոզին համարվում է Ռոմայի Փառքի Սրահի 11 ֆուտբոլիստներից մեկը։


== Նվաճումներ ==
Ֆուտբոլի Իտալիայի գավաթ՝ 1968-69
Ֆուտբոլի Իտալիայի գավաթ՝ 1963-64
Տոնավաճառների գավաթ՝ 1960-61


== Արտաքին հղումներ ==
Ռոմա ՖԱ երկրպագուների կայք նվիրված Ջակոմո Լոզիին


== Ծանոթագրություններ ==
Տեա Գուեչի

Տեա Գուեչի (իտալերեն՝ Tea Gueci, դեկտեմբերի 26, 1999(1999-12-26), Պալերմո, Իտալիա), իտալացի շախմատիստ, ՖԻԴԵ-ի կանանց վարպետ (2014), շախմատի Իտալիայի կանանց առաջնության հաղթող (2012)։


== Կենսագրություն ==
Տեա Գուեչին ծնվել է 1999 թվականի դեկտեմբերի 26-ին Պալերմոյում։ Շախմատ խաղալ սկսել է 7 տարեկանում։ 2009 թվականին հաղթել է շախմատի Իտալիայի մինչև 12 տարեկան աղջիկների առաջնությունում։ Առաջին հաղթանակից հետո տարբեր տարիքային խմբերում Իտալիան ներկայացրել է շախմատի Եվրոպայի պատանեկան հինգ առաջնություններում և շախմատի աշխարհի պատանեկան հինգ առաջնություններում։ 2011 թվականին Բրազիլիայում անցկացված մինչև 12 տարեկան աղջիկների առաջնությունում զբաղեցրել է 7-րդ հորիզոնականը։
2012 թվականին Ակվի Տերմեում հաղթել է Իտալիայի կանանց շախմատի առաջնությունում և դարձել այդ մրցաշարի պատմության մեջ ամենաերիտասարդ հաղթողը։ Հաջորդ տարի՝ Եվրոպայի շախմատի կանանց առաջնությանը մասնակցելուց հետո, դարձել է Իտալիայի կանանց շախմատի փոխչեմպիոն և մինչև 20 տարեկան տարիքային խմբի աղջիկների շրջանում Իտալիայի շախմատի առաջնության հաղթող։
Իտալիայի հավաքականը ներկայացրել է Թրոմսյոյի շախմատային օլիմպիադայում (2014, +2, =2, -3) և Վարշավայում անցկացված Եվրոպայի շախմատի թիմային առաջնությունում (2013, +2, =1, -2):


== Ծանոթագրություններ ==


== Արտաքին հղումներ ==
Տեա Գուեչի շախմատիստի էջն ու խաղերը Chessgames.com կայքում
Տեա Գուեչի շախմատիստի խաղերը 365Chess.com կայքում
Լոպատինկա (գյուղ, Օրատովկայի շրջան)

Լոպատինկա (ուկրաիներեն՝ Лопатинка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1764 թվականին։
2001 թվականի տվյալներով Լոպատինկա գյուղում բնակվում էր 479 մարդ։ Բնակավայրը զբաղեցնում է 1065 կմ² տարածք։ Բնակչության խտությունը կազմում էր 449,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շահապոնք (գետ)

Անվան այլ կիրառումների համար տե՛ս՝ Շահապոնք (այլ կիրառումներ)Շահապոնք, Չոր, Շահապոնս, Շահբուգ, Շոր, գետակ, Նախիջևան գետի ձախակողմյան վտակը։ Սկիզբ է առնամ Հայոց ձորի լեռնաշղթայի հարավ-արևելյան լանջերից և և Շահապոնք ձորակով 17 կմ հոսելով, Շահապոնք գյուղից 2 կմ ներքև միախառնվում է Նախիջևան գետին Նախիջևան քաղաքից մոտ 25 կմ հյուսիս-արևելք, Շահբուզ ավանի դիմաց։ Հնում կոչել են Ձոր։


== Ծանոթագրություններ ==
(2143) Ջիմարնոլդ

(2143) Ջիմարնոլդ (անգլ.՝ Jimarnold), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 26-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,280129 ա. մ., առավելագույնը մոտենում է 1,7454 ա. մ. հեռավորության վրա և հեռանում 2,8148 ա. մ.։ Արեգակի շուրջ մեկ ամբողջական պտույտ է կատարում 1257,59 երկրային օրվա ընթացքում, իր ուղեծրով շարժվելով միջինում 0,286263 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2143) Ջիմարնոլդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Nickelodeon Animation Studio

Nickelodeon Animation Studio, ամերիկյան անիմացիոն ստուդիա, որը բացվել է 1990 թվականին։ Ստուդիան պատկանում է Nickelodeon ալիքին։


== Պատմություն ==


=== 1991—1998. Games Animation ===
Ստուդիան ստեղծվել է 1990 թվականին` որպես «Games Animation»: Հիմնադիրները համարվում են Մերի Հարրինգթոնը և Վաննեսա Կոֆֆին։ Այդ տարի ցուցադրվել են հիմնականում փորձնական շարք անիմացիոն սերիաներ, որոնք դուրս են եկել հաջորդ տարի։ 1991 թվականին ցուցադրվել են ստուդիայի առաջին մուլտիսերիալները` «Դուգ», «Ախ, այս երեխաները» և «Ռենի և Սթիմփիի շուն»։ Այնուամենայնիվ, չնայած ողջ ջանքերին, հարաբերությունները լարված են դարձել «Ռենի և Սթիմփիի շուն» մուլտիսերիալի ստեղծող Ջոն Քրիսֆալուսիի հետ։ 1992 թվականի աշնանը, Nickelodeon-ը և Վանեսա Կոֆֆին աշխատանքից հեռացրել են Ջոն Քրիսֆալուսին։ Nickelodeon-ը պնդում է, որ նրա հեռացումը կապված է նոր շարքի ձգձգումների և «Man' s Best Friend» սերիայի հետ, որտեղ բռնության տեսարան կա, որտեղ Ռենը ծեծում է Ջորջ Լիկվորին թիով։ 1992 թվականին անիմատոր Ջո Մյուրեյը մշակել է նոր մուլտսերիալ Games Animation-ի համար։ Ջո Մուրեյի «Joe Murray Productions» ընկերությունը և Games Animation-ը վարձակալել են Վենտուրա բուլվարի գրասենյակային տարածք Ստուդիո-Սիթիում, Լոս Անջելես, Կալիֆորնիա նահանգ, այդ սերիալի արտադրության համար։ Այն սկսել է կոչվել «Ռոկոյի նոր կյանք» և ցուցադրվել է 1993 թվականին։ Բացի այդ, Games Animation-ի ժամանակ արտադրվել են «ԱԱԱ՜ Իրական հրեշներ», «Էյ, Առնոլդ», «ԿաԲլա՜մ» և «Հիանալի խլուրդներ»։ Games Animation ստուդիան չուներ պաշտոնական լոգոտիպ։ Դրա փոխարեն, այդ կազմակերպության յուրաքանչյուր մուլտիսերիալ ուներ իր լոգոտիպը։


=== 1998 - ներկա ժամանակ. Nickelodeon Animation Studio ===
1998 թվականին «Games Animation» ընկերությունը փոխել է անվանումը «Nickelodeon Animation Studio: Բացի անվանումից, ստուդիան փոխել է նաև գտնվելու վայրը։ Ներկա պահին այն գտնվում է 231 W Olive Ave փողոցում` Բըրբանքում։ 1999 թվականի սեպտեմբերին Nickelodeon-ը բացեց նոր թվային անիմացիոն ստուդիա Մանհեթենի Պարամաունթ-Պլազայում, որտեղ Nick Jr.-ի մուլտիսերիալների արտադրությունն էր տեղի ունենալու։
2016 թվականին Nickelodeon Animation Studio-ն ընդլայնվեց և դարձավ ավելի խոշոր ստուդիական համալիր։


== Մուլտիսերիալներ ==


=== Հիմնական շոու ===


=== Լիցենզավորված մուլտիսերիալներ ===


=== Շոուների հեռարձակում ===


=== Nicktoons Network ===


=== Nick Jr.-ի մուլտիսերիալներ ===


=== Փորձնական սերիաներ ===


=== Մուլտիսերիալների հատուկ թողարկումներ ===


== Ֆիլմեր ==


== Տես նաև ==
Nickelodeon


== Ծանոթագրություններ ==
Դավիթ Մաթևոսյան

Դավիթ Ղևոնդի Մաթևոսյան (մարտի 22, 1960(1960-03-22), Մեղրի, Հայկական ԽՍՀ, ԽՍՀՄ - հոկտեմբերի 23, 2020(2020-10-23), Նռնաձոր, Սյունիքի մարզ, Հայաստան), ՀՀ ԱԺ նախկին պատգամավոր, ազատամարտիկ, Արցախյան ազատամարտի մասնակից, քաղաքական գործիչ։


== Կենսագրություն ==
Ծնվել է Մեղրիի շրջանի Կարճևան գյուղում 1960 թվականի մարտի 22-ին։ Ավարտել է Հայկական գյուղատնտեսական ինստիտուտը՝ ինժեներ հիդրոտեխնիկի որակավորմամբ։  1982-1983 թվականներին որպես աշղեկ աշխատել է Ագարակի հանքաշինական վարչությունում, 1983-1984 թվականներին՝ Մեղրիի ոռոգման և ջրամիացման համակարգերի վարչությունում՝ ինժեներ, 1984-1985 թվականներին եղել է ՀԼԿԵՄ Մեղրիի շրջկոմի հրահանգիչ, 1985-1991 թվականներին՝ Կարճևանի պետտենտեսության տնօրեն։
1991-1995 թվականներին եղել է  Մեղրիի ՆԳ բաժնի պետ։
1995 թվականին ընտրվել է ՀՀ առաջին գումարման ԱԺ պատգամավոր, ԱԺ արտաքին հարաբերությունների մշտական հանձնաժողովի անդամ, «Հանրապետություն» խմբակցության անդամ, անկուսակցական։ 2008 թվականի մարտի մեկի գործով հունիսի 17-ին դատապարտվել էր 3 տարվա ազատազրկման։ 2009 թվականի հունիսի 22-ին համաներմամբ ազատ է արձակվել։
Զոհվել է 2020 թվականի հոկտեմբերի 23-ին Ադրբեջանի ծավալած լայնամասշտաբ պատերազմի ժամանակ։


== Ծանոթագրություններ ==


== Արտաքին հղումներ ==
Դավիթ Ղևոնդի ՄաթեւոսյանԱնձնական կայք
Շաթախա

Շաթախա, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 23 կմ հարավ-արևելք, Մեծ Զաբ գետի ձախ կողմում, Ներդվան գյուղի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ստեպանովկա (գյուղ, Ալեքսանդրովի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Ստեպանովկա գյուղում բնակվում էր 1 039 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբաուն

Աբաուն, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սեդովի փողոց (Դոնի Ռոստով)

Սեդովի փողոց (ռուս.՝ Улица Седова), փողոց Ռուսաստանի Դաշնության Դոնի Ռոստով քաղաքի Կիրովի շրջանում։ Անվանվել է ռուս բևեռախույզ, հիդրոգրաֆ Գեորգի Յակովլևիչ Սեդովի (1877-1914) պատվին։ Սկիզբ է առնում Վորոշիլովի պողոտայից և ավարտվում Գրիբոյեդովի նրբանցքի հետ հատումով։ Նախկինում կոչվել է Վերխնեբուլվարնայա փողոց։ Երկարությունը 1,9 կիլոմետր է։


== Նկարագրություն ==
Դոնի Ռոստով քաղաքի Սեդովի փողոցը սկսվում է Վորոշիլովի պողոտայից, հատում Սոկոլովի պողոտան, Նիժնեբուլվարնայա փողոցը, Չեխովի պողոտան, Կռիլովի, Ունիվերսիտետսկի նրբանցքները, Բոգատյանովսկի զառիվայր պողոտան, Ժուրավլյովի, Կրեպոստնոյ, Դերժավինի նրբանցքները, Փետրվարի 7-ի փողոցը և ավարտվում Գրիբոյեդովի նրբանցքի հետ հատումով։ Զուգահեռ է Նիժնեբուլվարնայա և Կրասնիխ Զոր փողոցներին։ Երկարությունը 1900 մետր է։ Փողոցում կա համարակալված 157 շինություն։
Սեդովի փողոցի փոստային դասիչներն են՝ 344006, 344022։
Փողոցն անվանվել է ռուս բևեռախույզ, հիդրոգրաֆ Գեորգի Յակովլևիչ Սեդովի (1877-1914) պատվին։ Նա ավարտել է Դոնի Ռոստովի ծովագնացության դասընթացները, ապա՝ Ծովային կորպուսը։ 1902 թվականից կատարել է ջրագրական, աշխարհագրական, քարտեզական  աշխատանքներ Հյուսիսային սառուցյալ օվկիանոսում, Կոլիմայի գետաբերանում, Կասպից ծովում, Նոր երկիր և Ֆրանց Յոսիֆի երկիր կղզեխմբերում, ճշտել այդ վայրերի քարտեզները, հատկապես Նոր երկրի ափագիծը։ Ռուս-ճապոնական պատերազմի ժամանակ եղել է ականակրի հրամանատար։ 1914 թվականին սահնակներով ուղևորվել է դեպի Հյուսիսային բևեռ և Ռուդոլֆի կղզուն չհասած մահացել է։

Դոնի Ռոստովի Սեդովի և Նիժնեբուլվարնայա փողոցների միջև գտնվող պուրակում տեղադրված է Գեորգի Սեդովի հուշարձանը։ Սեդովի փողոց, 8 հասցեով գործում է Ջրային տրանսպորտի ինստիտուտը, որը կոչվում է Գ. Յ. Սեդովի անունով։


== Ծանոթագրություններ ==


== Աղբյուրներ ==
Улица Седова в Ростове-на-Дону
Подробная карта Улица Седова, город Ростов-на-Дону со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс Улица Седова, г. Ростов-на-Дону
Սեն Սյուլպիս (Էն)

Սեն Սյուլպիս (ֆր.՝ Saint-Sulpice), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էնի դեպարտամենտում։ Մոնրևել ան Բրես շրջանի Բուրկ ան Բրես նահանգում։
Կոմունայի կոդը՝ 01387։


== Աշխարհագրություն ==
Կոմունան Փարիզ քաղաքից գտնվում է 350 կմ հարավ-արևելք, դեպի հյուսիս Լիոն քաղաք, 65 կմ է և 20 կմ հյուսիս-արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ լինում են ոչ հաճախ, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 142 մարդ։


== Վարչակազմ ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 89 մարդկանցից 73-ը տնտեսապես ակտիվ են եղել, 16-ը՝ պասիվ (ակտիվության ցուցանիշը` 82,0 % է, 1999 թվականին՝ 78,5 %)։ 73 ակտիվ բնակիչներից աշխատել են 67-ը (38 տղամարդ, 29 կին), գործազուրկ է եղել 6 մարդ (5 տղամարդ և 1 կին)։ 16 պասիվներից 4 հոգի եղել են աշակերտ կամ ուսանող, 9-ը՝ թոշակառու, 3 պասիվ են եղել այլ պատճառներով։


== Տեսարժան վայրեր ==
Կոլոմի ֆերմա
Բրոգի ֆերմա


== Պատկերասրահ ==

		


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 9 апреля 2014
Օլլի Ալեքսանդեր

Օլլի Ալեքսանդեր (անգլ.՝ Oliver Alexander Thornton, հուլիսի 15, 1990(1990-07-15), Յորքշիր, Անգլիա, Միացյալ Թագավորություն), բրիտանացի երգիչ, դերասան, երաժիշտ, կոմպոզիտոր: Օլլին Years & Years փոփ խմբի երգիչ է, մասնագիտացված է Էլէկտրոնիկ և փոփ ժանրերում:


== Կենսագրություն ==
Օլլին ծնվել է 1990 թվականի հուլիսի 15-ին Անգլիայում: Ծնողները ամուսնալուծվել են երբ նա 13 տարեկան էր: Նրա դաստիարակությամբ զբաղվել է մայրը: Օլլի մայրը՝ Վիկի Տորնտոն, Կոլֆորդ քաղաքի երաժշտական փառատոնի հիմնադիրներից մեկն է: Օլլին Ալեքսանդերը նախնական կրթությունը ստացել է Կոլֆորդ քաղաքի Սենտ Ջոն դպրոցում, իսկ հետագայում սովորել է Մոնմուտում: Ավարտելուց հետո սովորել է Հերֆորդ համալսարանի արվեստի բաժնում: Օլլին Years & Years փոփ խմբի անդամ է: Բացի Օլլի Ալեքսանդերից, խմբում կան այլ մարդիկ՝ բասիստ Մայք Գոլդորթի և սինթեզահար Էմրե Թյուրքմեն: Բացի այս ամենի, Օլլին նկարվել է նաև ֆիլմերում, Բեն Ուիշոույի հետ միասին խաղացել թատրոններում, ով նույնպես նկարվել է Years & Years խմբի Real երգի տեսահոլովակում:


== Ֆիլմագրություն ==


=== Ֆիլմեր ===


=== Հեռուստասերիալ ===


== Անձնական կյանք ==
Օլլին գեյ է: Որոշ ժամանակ հանդիպում էր Clean Bandit էլէկտրո-խմբի ջութակահար Նիլ Միլանի հետ:


== Ծանոթագրություններ ==
Կիհնու

Անվան այլ կիրառումների համար տե՛ս՝ Կիհնու (այլ կիրառումներ)
Կիհնու (էստ․՝ Kihnu), ոչ մեծ կղզի Բալթիկ ծովում, 16,4 կմ² տարածքով։ Այն Ռիգայի ծոցի ամենամեծ և Էստոնիայի մեծությամբ յոթերորդ կղզին է։ Վարչականորեն հանդիսանում է Պյարնումաա նահանգի Կիհնու շրջանը։
Կղզու վրա առաջին բնակավայրերը հայտնվել են մոտ երեք հազար տարի առաջ։ Բնակչությունը այստեղ է եկել հիմնականում Սաարեմաա և Մուհու կղզիներից։ Նախկինում կղզու վրա ապրել են նաև շվեդեր և լիվեր։
2004 թվականին գրանցված տվյալներով կղզու վրա ապրում էին 639 մարդ, հիմնականում էստոնացիներ։ Կղզու վրա են գտնվում չորս բնակավայր՝ Լեմսի, Լինակյուլա, Ռոոցիկյուլա և Սեեռե։
Կղզու և Պյառնու քաղաքի միջև գործում են լաստանավային և օդային տեղափոխման ուղիներ, ձմռանը նաև հնարավոր է լինում սառույցի վրայով անցումը։


== Արտաքին հղումներ ==
Կղզու պաշտոնական կայքը
Կղզու համայնապատկերը ինքնաթիռից - 360°
Կիրիչայ (գյուղ, Վելիկա Բոգաչկայի շրջան)

Կիրիչայ (ուկրաիներեն՝ Киричаї), գյուղ Ուկրաինայի Պոլտավայի մարզի Վելիկա Բոգաչկայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոզա (Սարդինիա)

Բոզա (իտալերեն՝ Bosa), կոմունա Իտալիայում` Սարդինիա մարզի Օրիստանո գավառում։
Բնակչությունը կազմում է 7972 մարդ (2008 թվական), բնակչության խտությունը՝ 58 մարդ/կմ²։ Տարածքը` 136 կմ²։ Փոստային ինդեքս՝ 8013: Հեռախոսային կոդ՝ 0785։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս՝ 0785 368000
Պաշտոնական կայք՝ http://www.comune.bosa.nu.it/ Archived 2009-06-06 at the Wayback Machine.


== Արտաքին հղումներ ==
http://www.comune.bosa.nu.it/ Archived 2009-06-06 at the Wayback Machine.
Վիճակագրություն ազգային ինստիտուտի (իտալ.)
http://www.istat.it/english/ Archived 2009-12-07 at the Wayback Machine.
Խլյասինո

Խլյասինո (ռուս.՝ Хлясино), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկնագույն շեղում

Երկնագույն շեղումը(անգլ․ blue shift կամ hypsochromic shift) կիսահաղորդիչներում լույսի կլանման գծի շեղումն է բարձրհաճախային գոտի՝ մասնիկների չափսերը փոքրացնելիս։


== Նկարագրությունը ==

Երևույթը տեղի ունի, քանի որ կիսահաղորդչի բյուրեղի չափսերը փոքրացնելիս դիտվում է արգելված գոտու լայնացում։ Ընդ որում, վալենտականության գոտուց հաղորդականության գոտի էլեկտրոնների անցման համար անհրաժեշտ է կլանված քվանտի  մեծ էներգիա, և ինչպես հետևանք նկատվում է կլանման գծերի սահմանի շեղում։
Երկնագույն շեղման երևույթի բացատրման համար առաջարկվել էին մի քանի մոդելներ։ Պատմականորեն երկնագույն շեղումը բացատրող առաջին մոդելը կառուցվել էր ծակոտկեն ապակու վրա սինթեզված CuCl2 նանոմասնիկների համար։ Մոդելը լիցքակիրներին (էլեկտրոններ և խոռոչներ), որոնք դառնում են ազատ լույսի քվանտ կլանելիս, դիտարկում էր որպես մասնիկներ, որոնք գտնվում են պոտեցիալ փոսում։ Պոտենցիալ փոսի չասփսերն, իրենց հերթին, համապատասխանում էին նանոմասնիկների չափսերին։ 


== Գրականություն ==
Эфрос А. Л., Эфрос А. Л. // ФТП. 1982. Т. 16. С. 772.
 (англ.) Weller H. «Colloidal semiconductor Q-particles: chemistry in the transition region between solid state» // Angew. Chem. Int. Ed. Engl. 1993. V 32. P. 41-53.


== Տես նաև ==
Կարմիր շեղում
Կապույտ շեղում
Ալակոր

Ալակոր, գյուղ Արևմտյան Հայաստանում, Էրզրումի վիլայեթի Բայազետի գավառում` Արածանիի վերին հոսանքի մոտ։
1877-1878 թվականներին ուներ 13 տուն թուրք և քուրդ բնակիչ։ Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քրիստինա Ռոտա

Քրիստինա Ռոտա (իսպ.՝ Cristina Rota, հունվարի 30, 1945(1945-01-30), Լա Պլատա, Բուենոս Այրես, Արգենտինա), արգենտինա-իսպանական թատերագիր, դերասանուհի, պրոդյուսեր, ռեժիսոր և մանկավարժ։


== Կենսագրություն ==
Ծնվել է 1945 թվականին արգենտինական Լա Պլատա քաղաքում. She has ancestors from the Canary Islands and Navarre.: Փիլիսոփայություն ու արվեստ է ուսումնասիրել, որից հետո գործի է դրել ու կատարելագործել իր դերասանական ձիրքը և դեռ Արգենտինայում եղած տարիներին սևեռվել է դերասանական վարպետություն դասավանդելու վրա։ Այդ ասպարեզում նրա գործընկերը ամուսինն էր՝ դերասան Դիեգո Ֆեռնանդես Բոտտոն (բռնապետ Խորխե Ռաֆայել Վիդելայի իշխանության օրոք՝ այսպես կոչված «կեղտոտ պատերազմի» ժամանակ վերջինիս առևանգել ու սպանել են)։ Արգենտինայում Բոտտոյից Քրիստինան ունեցել է երկու զավակ՝ Մարիա և Խուան Դիեգո Բոտտոներին։ 1978 թվականին, երբ իր երկու երեխաների հետ Արգենտինայից մեկնել է Իսպանիա, հղի էր երրորդ երեխայով (մեկ այլ զուգընկերոջից)։ 
1979 թվականին Քրիստինա Ռոտան Մադրիդում հիմնել է դերասանական վարպետության իր դպրոցը՝ Escuela de Interpretación-ը, որտեղ բացի իր երեք զավակներից, ովքեր նույնպես ընտրել են դերասանի մասնագիտությունը, դասավանդել է հետագայում լայն ճանաչման ու համբավի արժանացած այնպիսի դերասանների, ինչպես՝ Մարթա Էտուրան, Նատալի Պոսան, Գոյա Տոլեդոն, Պենելոպա Կրուսը, Անտոնիո դե լա Տոռեն, Ռաուլ Արևալոն, Մարիո Կասասը և այլք։
Քրիստինա Ռոտան հեղինակել է դրամատիկական արվեստի դասավանդման Los primeros pasos del actor («Դերասանի առաջին քայլերը», 2003) դասագիրքը։ 2008 թվականին էլ հրատարակել է իր ինքնակենսագրական երկը՝ Los Diré Que Te Recuerdo խորագրով։ 2010 թվականին նրան ոսկե մեդալ է շնորհվել գեղարվեստի ասպարեզում ներդրած նշանակալի ավանդի համար։


== Ֆիլմագրություն ==
Քո պատուհանից մինչև իմը / De tu Ventana a la Mía 2011
Colores 2003
Party Line 1994
En penumbra 1987
Virtudes Bastián 1986
La reina del mate 1985


== Թատրոնում ==
Որպես դերասանուհի

El zoo de cristal (2005)Որպես ռեժիսոր

El acompañamiento
Esperando al zurdo
Lorca al rojo vivo
De ratones y hombres]'
La sombra del valleՈրպես թատերագիր

Rosencrantz y Guildenstern
El rufián en la escalera (1996).


=== Որպես պրոդյուսեր ===
Ներքոստորագրյալները / Los abajo firmantes 2003


== Ծանոթագրություններ ==


== Արտաքին հղումներ ==
Քրիստինա Ռոտան (անգլ.) Internet Movie Database կայքում
Քրիստինա Ռոտայի դպրոցի կայքէջը(իսպ.)
Կաստելֆրանկո Վենետո

Կաստելֆրանկո Վենետո (իտալերեն՝ Castelfranco Veneto), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 31840 մարդ, խտությունը՝ 630 մարդ/կմ²։ Զբաղեցնում է 50 կմ² մակերես։ Փոստային ինդեքս՝ 31033, հեռախոսային կոդ՝ 00423։


== Արտաքին հղումներ ==
Բնական աճի պաշտոնական կայք(իտալ.)


== Տեսարժան վայրեր ==
Մադոննա Կաստելֆռանկո


== Ծանոթագրություններ ==
Կինկաժու

Կինկաժու, կամ պոտո (լատ.՝ Potos flavus), ջրարջերի ընտանիքին պատկանող գիշատիչ կաթնասուն, ապրում է Կենտրոնական և Հարավային Ամերիկայում։ Այս տեսակը բնորոշվում է ըստ մենատիպ Potos ցեղի։


== Արտաքին տեսք ==

Կինկաժուն փոքրիկ կատվի չափ է, ունի կլոր գլուխ, կլոր լայնատարած ականջներ, բավականին կառչուն պոչ, որն օգնում է այս տեսակի ներկայացուցիչներին «թռչել» մի ճյուղից մյուսը (սրանով կինկաժուն մասամբ նման է կապիկներին)։ Կարճ դնչիկն ու մեծ աչքերը որոշ չափով հիշեցնում են արջի։ Խիտ թավշյա մորթին մեջքի հատվածում գորշ - շիկակարմրավուն է, իսկ փորի հատվածում՝ դեղնակարմրավուն։ Դունչը մուգ դարչնագույն է կամ սև։ Ջրարջերի ընտանիքի մյուս տեսակներից կինկաժուն տարբերվում է միագույն պոչով, այն մի փոքր ավելի մուգ է, քան՝ մորթու մնացած մասը։


== Սնունդ և վարքագիծ ==
Կինկաժուներն ապրում են ծառերի վրա։ Ցերեկը նրանք թաքնվում են փչակներում, իսկ գիշերը մենակ կամ զույգերով դուրս են գալիս ծառերի ճյուղերի վրա կեր հայթայթելու՝ ցուցաբերելով շարժումների արագություն և ճարպկություն։
Կինկաժուն  սնվում է մեծամասամբ մրգերով (մրգերի պլանտացիաներին հասցրած վնասն աննշան է), նեկտարով և մեղրով։ Մրգերից բացի նա ուտում է միջատներ, գորտեր, մողեսներ, թռչնի հավկիթներ և մանր կենդանիներ։
Կինկաժուի կյանքի տևողությունը մոտավորապես 23 տարի է։   


== Բնակեցման կարգավիճակ ==
Բնության մեջ կինկաժուն գործնականում թշնամիներ չունի։ Մարդիկ կինկաժուին տեսնում են հազվադեպ։
Կինկաժուն լավ է հարմարվում անազատության մեջ։


== Վտանգ մարդու համար ==
Կինկաժուն կարող է տարածել Kingella potus վարակիչ հիվանդությունը, վարակը փոխանցվում է կծելուց։ Հիվանդության ախտանիշերն են բարձր ջերմությունը, որովայնի ցավը, գլխացավը, արյունամիզությունը։


== Պատկերասրահ ==

		
		


== Ծանոթագրություններ ==
Վորոնինո (այլ կիրառումներ)

Վորոնինո, կարող է վերաբերել՝

Վորոնինո - գյուղ, Ուկրաինայի Նիկոլաևի մարզի Բրատսկոեի շրջանում
Վորոնինո - գյուղ, Ուկրաինայի Սումիի մարզի Բելոպոլիեի շրջանում
Փայտե արծիվ

«Փայտե արծիվ» (ռուս.՝ «Деревянный орёл», Կայսերական վարպետներ, Արևածաղկի կայսրություն), արևելասլավոնական ժողովրդական բովանդակությամբ հեքիաթ։ «Հեքիաթների սյուժեների ցուցիչն ըստ Աարնեի համակարգի»՝ «Փայտե արծիվը (աղավնի)» հեքիաթը 575-րդն է։ Սյուժեն արձանագրվել է արևելասլավոնական բոլոր ժողովուրդների մոտ. նշվել է ռուսերեն 25, ուկրաիներեն 5 և բելոռուսերեն 2 տարբերակ։ Սյուժեն տարածվել է Հյուսիսային Ռուսաստանում և տարբերվում է միայն մանրամասնություններով. սովորաբար թագուհուն աշտարակում փակում է հայրը (Օնչուկով, Նիկիֆորով), իսկ Զալելինի տարբերակում թագավորի դուստրը, թաքնվելով աշտարակում, փրկվում է Մեծակուռքից։ Կորգուևի տարբերակը (№ 5) ժամանակակից է դարձրել այն՝  ավելացնելով ծնողների կողմից մոռացված որդու դրվագը։ Զաոնեժյեում տվյալ սյուժեն հանդիպում է բիլինայի տեսքով (Ռիբնիկով՝ «Արևածաղկի կայսրություն»)։ Ա. Շախմատովի ձայնագրության տարբերակում մասնակի ներմուծվել է «Ֆինիստ՝ սրատես բազեն» հեքիաթի սյուժեից։


== Սյուժե ==
Ոսկերիչն ու ատաղձագործը վիճում են, թե ով իր վարպետությամբ կհիացնի կայսրին։ Հաղթողին որոշելու համար կայսրը հրամայում է յուրաքանչյուրին բերել արտառոց մի բան։ Առաջինը կայսեր համար բերեց ոսկե բադ, որը ջրում լողում էր, ասես կենդանի լիներ։ Ատաղձագործը բերում է փայտե արծիվ, այնպիսին, որ կենդանի արծվից չէր տարբերվում։ Ատաղձագործը նստում է արծվի վրա, ներսից պտտում փոքրիկ պտուտակը, արծվի վրա թռչում ամպերի տակով և հետ վերադառնում։ Մինչ կայսրը շնորհակալություն էր հայտնում վարպետին, արքայազնը ցատկում է արծվի վրա և թռչում անդրծովյան երկրներ։ Թագավորը սիրելի որդու անհայտացման համար մեղադրում է ատաղձագործին և  հրամայում նրան փակել զնդանում։ Այդ ընթացքում արքայազնը երկու շաբաթ ճանապարհորդում է աշխարհով մեկ։ Նա տեղեկանում է գեղեցկուհի արքայադստեր մասին, ով փակված էր բարձր աշտարակում։ Արքայազնը, իր փայտե արծվին հեծած, թռչում է աշտարակի պատուհանի մոտ և խոսում արքայադստեր հետ։ Նրանք միմյանց սիրահարվում են առաջին իսկ հայացքից։ Բայց թագավորը հրամայում է մահապատժի ենթարկել անվեհեր երիտասարդին։ Մահապատժից առաջ քաջակորով երիտասարդը արքայադստեր հետ միասին ցատկում են արծվի վրա և թռչում դեպի իրենց թագավորություն։ Այնտեղ պերճաշուք հարսանիք են անում, իսկ հմուտ ատաղձագործին ազատում զնդանից։


== Էկրանավորումներ և բեմադրություններ ==
Կախարդական թռչուն (մուլտֆիլմ)՝ խորհրդային շրջանում նկարված մուլտֆիլմ, որն ստեղծվել է Վիկտոր Գրոմովի կողմից 1953 թվական՝ հեքիաթի մոտիվներով։


== Ծանոթագրություններ ==


== Գրականություն ==
Краюшкина Т. В. Физиология и психология персонажей русских народных волшебных сказок — Владивосток։ Дальнаука, 2011. –  258 с. — ISBN 978-5-8044-1236-5
Рафаева А. В. Как изменяются сказки: к методу исследования // Проблемы лингвистической прогностики։ Сб-к научн. трудов / Под ред. А. А. Кретова — Воронеж։ Наука-Юнипресс, 2007 — с. 111—130


== Արտաքին հղումներ ==
«Փայտե արծիվ». ռուսական ժողովրդական հեքիաթ
Էրջին

Էրջին, գետակ Կիլիկիայում, նրա արևմտյան մասում։ Պատկանում է Միջերկրական ծովի ավազանին։ Ղևոնդ Ալիշանը հնարավոր է համարում նույնացնել այլ հեղինակի հիշատակած Քերդիզ գետի հետ։


== Ծանոթագրություններ ==
Շապեկոենսե

Շապեկոենսե (պորտ.՝ Associação Chapecoense de Futebol), բրազիլական ֆուտբոլային ակումբ Շապեկո քաղաքից, Սանտա Կատարինա նահանգ։ 2014 թվականից հանդես է գալիս Բրազիլիայի առաջնության A Սերիայում։


=== Թիմի մահը ավիավթարի ժամանակ ===

2016 թվականի նոյեմբերի 29-ին ինքնաթիռը, որը տեղափոխում էր թիմին 2016 թվականի Հարավամերիկյան գավաթի առաջին եզրափակիչ խաղին և որտեղ գտնվում էր 81 մարդ, վթարի է ենթարկվել Կոլումբիայի տարածքում։
«Ատլետիկո Նասիոնալի» դեմ խաղին պետք է մասնակցեին.

ԴարպասապահներԴանիլո Պադիլյա † (մահացել է հիվանդանոցում)
Ժաքսոն ՖոլմանՊաշտպաններԴեներ †
Ալան Ռուշել
Կարամելո †
Մարսելո †
Ֆիլիպե Մաշադո †
Տիեգո †
Նետո
Ժիմենես †ԿիսապաշտպաններԺոզիմար †
Ժիլ †
Սերժիո Մանոել †
Մատեուոս Բիտեկո †
Կլեբեր Սանտանա (ավագ) †
Արթուր Մայա †ՀարձակվողներԿեմպես †
Անանիաս †
Լուկաս Գոմես †
Բրունո Ռանժել †
Կանելա †
Տիագինյո †Մարզչական շտաբԿայո Ժունիոր՝ գլխավոր մարզիչ †
Դուկա՝ մարզչի օգնական †
Անդերսոն Պայշան՝ ֆիզպատրաստության մարզիչ †
Բոյան՝ դարպասապահների մարզիչ †
Սեզինյա՝ ֆիզիոլոգ †
բժիշկ Մարսիո՝ բժիշկ †
Ռաֆայել Գոբատո՝ ֆիզիթերապևտ †
Պիպե Գրոս՝ արտադրողականության վերլուծության մասնագետ †


== Նախորդ տարիների հայտնի տարբերանշաններ ==

		

Նշում1: Տարբերանշանի վրա աստղերի քանակը խորհրդանշում է Սանտա Կատարինա նահանգի առաջնության ընթացքում տարած հաղթանակների քանակը։


== Հայտնի խաղացողներ ==
 Ժեան Կառլոս
 Ալեքսի Սթիվալ
 Վիտորինո Իլթոն (երիտասարդական թիմ)
 Լաուրո Ժունիոր Բատիստա դա Կրուս
 Ժորժե Ֆերեյրա դա Սիլվա
 Պաուլո Ռինկ
 Ռոմուլո Սոուզա Օրեստես


== Ծանոթագրություններ ==


== Արտաքին հղումներ ==
Ակումբի պաշտոնական կայք(պորտ.)
Վերխնեուսլոնսկի շրջան

Վերխնեուսլոնսկի շրջան (ռուս.՝ Верхнеуслонский район, թաթ.՝ Югары Ослан районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1931 թվականին։ Վարչական կենտրոնը՝ Վերխնի Ուսլոն։


== Աշխարհագրություն ==
Շրջանի տարածքի մակերեսը կազմում է 1373,9 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16493 մարդ։ Բնակչության խտությունը կազմում էր 12 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արթուր Արարի

Արթուր Արարի (ֆր.՝ Arthur Harari 1981, Փարիզ), ֆրանսիացի դերասան, սցենարիստ և կինոռեժիսոր։


== Կենսագրություն ==
Կարճամետրաժ և միջինմետրաժ կինոնկարներից հետո Արթուր Արարին 2016 թվականին նկարահանեց «Սև ալմաստ» լիամետրաժ ֆիլմը, որը 2017 թվականին ներկայացվել է «Լյումիեր» և «Սեզար» կինոմրցանակների՝ որպես 2016 թվականի դեբյուտային լավ ֆիլմ։ Արթուր Արարին դերասան Կլեման Արարիի (1919-2008) թոռն է։ Արարիի երկու եղբայրները նույնպես կինեմատոգրաֆիստներ են. Թոմը  օպերատոր է, իսկ Լյուկը՝ իլյուստրատոր։


== Ֆիլմագրություն ==


=== Դերասան ===


==== Ռեժիսոր, սցենարիստ ====


== Մրցանակներ ==


== Ծանոթագրություններ ==


== Արտաքին հղումներ ==
Արթուր Արարի Internet Movie Database կայքում
Պետրոսիե

Անվան այլ կիրառումների համար տե՛ս՝ Պետրոսիե (այլ կիրառումներ)Պետրոսիե, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Տիհոմիր Օրեշկովիչ

Տիհոմիր Օրեշկովիչ (խորվ.՝ Tihomir Orešković, հունվարի 1, 1966(1966-01-01), Զագրեբ, Խորվաթիայի Սոցիալիստական Հանրապետություն, ՀՍՖՀ), խորվաթ դեղագործական արդյունաբերության մենեջեր և քաղաքական գործիչ, 2016 թվականի հունվարի 22-ից հոկտեմբերի 19-ը եղել է  Խորվաթիայի վարչապետը։


== Կենսագրություն ==
Կրթություն է ստացել քիմիայի բնագավառում՝ 1989 թվականին Կանադայում ավարտելով Մաքմասթերի համալսարանը։ 1991 թվականին ստացել է գործարար վարչարարության մագիստրոսի աստիճան։ 1992 թվականից մասնագիտորեն կապված է դեղագործական արդյունաբերության հետ։ Աշխատել է Eli Lilly and Company-ում (Կանադա), զբաղվելով ֆինանսներով և միջազգային շփումներով, այնուհետև եկել է պետական կառավարման մարմինների հետ հարաբերությունների և տնտեսական հարցերի պատասխանատու տնօրենի պաշտոնին։ Ավելի ուշ աշխատել է որպես փոխնախագահ Novopharm զարգացման և ֆինանսական տնօրեն։ 2009 թվականին նա միացել է Խորվաթիայի PLIVA կորպորացիայի, որպես տարածաշրջանային ֆինանսների տնօրեն և ապա գլխավոր գործադիր տնօրեն։ Հետագայում աշխատել է հարակից կազմակերպչական ընկերության Teva դեղագործական արդյունաբերությունում
2015 թվականի դեկտեմբերի 23-ին «խորվաթական Ժողովրդավարական համագործակցություն» և «անկախ ցուցակների կամուրջ» կուսակցությունների առաջնորդներն առաջարկել են Տիhոմիր Օրեշկովիչին՝ որպես այդ կուսակցությունների թեկնածու, որոնք խորհրդարանական մեծամասնություն են կազմում Խորվաթիայի վարչապետի պաշտոնում։ Նույն օրը Կոլինդա Գրաբար Կիտարովիչը նրան նշանակել է այդ պաշտոնում՝ հանձնարարելով նոր կառավարության ձևավորումը։ Կառավարության կազմի որոշումը տևել է գրեթե մեկ ամիս։ 2016 թվականի հունվարի 22-ին խորվաթ սաբորը քվեարկել է իր կառավարությանը վստահության քվե հայտնելու օգտին՝ 83 պատգամավոր կողմ, 61-ը՝ դեմ, 5-ը ձեռնպահ է մնացել։


== Ընտանիք ==
Ամուսնացել է Սանյա Դույմովիչ-Օրեշկովիչի հետ, ունի երկու դուստր և երկու որդի։


== Ծանոթագրություններ ==